Georg Leets

Georg Leets VR I/3 ja VR II/3 (7. august 1896 Pärnu – 18. oktoober 1975 Tallinn) oli eesti ajaloolane ja sõjaväelane (kolonel, 1929).

Elulugu
Georg Leets võttis osa 1918. aasta 28. novembril alanud Eesti Vabadussõjast ning sai ka haavata 28. novembril 1918 (esimene Vabadussõjas haavata saanud Eesti sõjaväelane).Kes oli esimene haavatu Vabadussõjas? Kaja, 28. oktoober 1928, nr. 254, lk. 8

1919. aasta kevadel oli G. Leets 2. Suurtükiväepolgu väljapatareis nr. 9, mille formeerimist alustati Tallinnas 17. märtsil 1919. aastal, patarei ülem, 1919. aasta novembris teenis leitnandi auastmes 2. Suurtükiväe polgus. Ülendati 7. novembril 1919 kiiduväärt teenistuse eest alamkapteniks, vanusega 18. juuni 1919.

Pärast Vabadussõja lõppu jätkas teenistust Eesti Rahvaväes, kus ülendati majoriks 24. veebruaril 1923. aastal.

Aastatel 1924–1934 oli G. Leets 1. Diviisi suurtükiväe ülem, ülendati kolonelleitnandiks 24. veebruaril 1926. aastal ja koloneliks 24. veebruaril 1929. aastal.

Aastatel 1931–1940 oli G. Leets Kõrgema Sõjakooli lektor ja kateedrijuhataja.

Aastatel 1934–1939 Tartu sõjaväeringkonna ülemhttp://www.ra.ee/dgs/browser.php?tid=68&iid=110700242455&img=era0031_005_0000370_00058_t.jpg&tbn=1&pgn=3&prc=30&ctr=0&dgr=0&lst=2&hash=e8ccfe30dd6a3f8159131ebdf837db57 ning 15. novembrist 1939 kuni 1940. aastal Sõjavägede Staabi Suurtükiväe inspektor.

Eesti Vabariigi ajal uuris G. Leets ka Vabadussõja ajalugu. 

1941. aastal arreteeriti ta NKVD poolt ja saadeti GULAGi vangilaagrisse, kust vabanes 1951. aastal, ent tagasi Eestisse lubati tal tulla alles 1956. aastal. 

Seejärel uuris ta peamiselt Aleksandr Puškini vaarisa Abram Hannibali elu ja tegevust, eriti tolle Tallinna komandandiks oleku ajal. Ta sai oma uurimistulemused ka raamatu kujul avaldada, kuid see sai tuntuks alles pärast tema surma. 1981. aastal sai ta postuumselt Juhan Smuuli kirjanduspreemia.

Georg Leets oli korporatsiooni Ugala liige.

 Isiklikku 
Tema isa Aleksander Leets (1870–1961) oli Rakvere Jumalaema Sündimise koguduse ülempreester, onu Dimitri Lebedev oli Venemaa keisririigi ja hiljem Eesti sõjaväelane, kindralmajor, vanaisa Kapiton Lebedev (1848–1911) oli Kergu Püha Suurkannataja Sinaiida koguduse preester.Vladimir Iljaševitš. Eestimaa venelaste saatused. Tallinn 2013

Georg Leetsi hobi oli relvade kogumine, enne GULAG-i vangistust andis Georg Leets oma relvakogu Tallinna Linnamuuseumi hoiule. 1953. aastal võeti see seal arvele kui peremeheta vara. 1957. aastal rehabiliteerituna Tallinna jõudes Leets kinkis oma relvakogu (70 külm- ja tulirelva) ametlikult muuseumile. 1975. aastal avati kuu enne tema surma Linnamuuseumis tema kogu põhjal näitus.

 Teenetemärgid 
 Vabadusristi II liigi 3. järk (17. august 1920
 Vabadusristi I liigi 3. järk (2. november 1921)
 Kotkaristi III klassi teenetemärk (22. veebruar 1934)
 Juhan Smuuli nimeline kirjanduse aastapreemia (postuumselt 1981, "Hannibal")

 Viited 

 Kirjandus 
 Georg Leets, "Kuidas algas Vabadussõda 15 aasta eest. Narva lahing 28. novembril 1918". K.-Ü.Põhja Eesti kirjastus 1933; 2. trükk Tartu: Elmatar 1988
 Georg Leets, "A. Puškini vaarisa Abraham Hannibal Eestis" (autori lühikokkuvõte 1972 valminud venekeelse monograafia käsikirjast) – Keel ja Kirjandus 1974, nr 6, lk 356–363
 Georg Leets, "Puškini vaarisa portree" – Keel ja Kirjandus 1975, nr 10, lk 609–615
Juri Lotman, "Hannibali imelik elu" (Georg Leetsi raamatu «Абрам Петрович Ганнибал», Tallinn 1980, arvustus) – Keel ja Kirjandus 1980, nr 10, lk 632–638
Georg Leets, "Kuusteist aastat Siberis" (Eesti kaadriohvitseri mälestused aastaist 1941–57; järelmärkus: Kaupo Deemant) – Looming 1989, nr 7, lk 948–962 ja nr 8, lk 1114–1136
Georg Leets, "Sõjandusest ja kilde minevikust" Tartu : Ilmamaa 2024

Välislingid

Ohvitseride andmekogu

Kategooria:Eesti kolonelid
Kategooria:Vabadussõja veteranid
Kategooria:Eesti väeliikide inspektorid
Kategooria:Eesti sõjaväeringkondade ülemad
Kategooria:Eesti ajaloolased
Kategooria:Eesti sõjaajaloolased
Kategooria:Eesti filatelistid
Kategooria:Kõrgema Sõjakooli õppejõud‎
Kategooria:Korporatsioon Ugala liikmed
Kategooria:Pärnumaa Üliõpilaskogu liikmed
Kategooria:Vabadusristi II liigi 3. järgu kavalerid
Kategooria:Vabadusristi I liigi 3. järgu kavalerid
Kategooria:Vabaduse Risti Vendade Ühenduse liikmed
Kategooria:Kotkaristi III klassi teenetemärgi kavalerid
Kategooria:Karutapja ordeni kavalerid
Kategooria:Püha Anna III klassi ordeni kavalerid
Kategooria:Püha Anna IV klassi ordeni kavalerid
Kategooria:Püha Stanislavi III klassi ordeni kavalerid
Kategooria:Eesti represseeritud isikud
Kategooria:Tallinna Aleksander Nevski kalmistule maetud
Kategooria:Sündinud 1896
Kategooria:Surnud 1975